on vijst
t stt
Cond zij allen lieden dat mathijs van raet hoven geheten jans in teg
heeft genomen en bekendt genomen te hebbene van hn anthoenise van
enichoven prioere sgoidshuys van ste mertensdale bynnen der stad
van loeven zeke wynnende lande wilen joff aleyten vander beke
en nu den voirs goidshuyse toebehoiren tot x oft xi boenden
toe te nederwynde te wanghe te lare toverwynde en dair omtrint
gelegen Te houden te hebben en te gebruycken van halfmerte naistc
eenen termijn van neghen jairen langh deen na dander zonder middel
volgende Elcx jairs daenbynnen voer en om achtentwintich mudden
hards corens goeds en payabels met wanne en vloegelen wel bereidt
pacht en mate voirscr van thienen tste andriesmisseapls te betale
en te loeven te leven den voirs goidshuyse alle jaire den voirs
tmijn duende et quob ass It sal de voirs mathijs jairlicx opheffe
en oic te loeven leven alsulken zeven mudde corens buyten pachts
alse willem ghielijs en zijn medegesellen jairlicx den voirs goidshuyse
sculdich zijn Behoudelic dat hij in afslaghe vander voirs somen
jairlicx betalen sal willeme vanden hove natuerlic zeventhien
en een half mudden hards corens pacht en maten voirscr die
hij aende voirs goede heeft zijn leefdaghe langh en niet lang
ende hem die leven te loeven dairt hem aldair gelieven sall It sal
noch de voirs mathijs den voirs goidshuyse jairlicx betalen ende
te loeven leven vijfthien zistn cores pacht en mate voirscr va
xviii groot roeden lands dair h jan van erpe priest zijn tocht aen
hadde die hij den selven cloeste vercocht heeft welck land hij
mede in pechtinghen hebben sall It es vorwerde dat de voirs
mathijs de voirs lande den voirs termijn duende wynnen en
werven sall gelijc reengenoten boven ende beneden en die bynnen den
selven termijne wel ende loflic overmesten en oft hij enighe lande
hoervruchte dair voe sall hij die eens mesten It sal de voirs
mathijs heffen ende voen jairlicx den voirs termijn duende aen
reynen van nederwynde alsulke vijf licht gulden alse de selve
reyne jairlicx sculdich was der voirs joff alijten ende die vijf
gulden sal hij jairlicx den voirs goidshuyse voerts opleggen en
betalen en dairaf sal tvoirs goidshuys deen helicht voerts
opleggen en betalen jairlicx den voirs willeme also langhe als
hij leeft It en sal de voirs mathijs de voirs lande bynnen den vors
tmijne nyeman anders moegen uutgheven of verpachten zonder
consent vanden voirs goidshuyse en oft hijt dade dat dan tvoirs
goidshuys daf de naeste zijn sall voe den voirs prijs al wairt
dat hij dat ten hoeghen prijse soude moeghen uutgheven It sal